CELEX: 62018CN0257
Language: lv
Date: 2018-04-13 00:00:00
Title: Lieta C-257/18: Lūgums sniegt prejudiciālu nolēmumu, ko 2018. gada 13. aprīlī iesniedza Centrale Raad van Beroep (Nīderlande) – M. Güler/Raad van bestuur van het Uitvoeringsinstituut werknemersverzekeringen (Uwv)

201807200592013202018/C 276/192572018CJC27620180806LV01LVINFO_JUDICIAL20180413131311Lieta C-257/18: Lūgums sniegt prejudiciālu nolēmumu, ko 2018. gada 13. aprīlī iesniedza Centrale Raad van Beroep (Nīderlande) – M. Güler/Raad van bestuur van het Uitvoeringsinstituut werknemersverzekeringen (Uwv)
   
 ---documentbreak--- C2762018LV1310120180413LV0019131131Lūgums sniegt prejudiciālu nolēmumu, ko 2018. gada 13. aprīlī iesniedza Centrale Raad van Beroep (Nīderlande) – M. Güler/Raad van bestuur van het Uitvoeringsinstituut werknemersverzekeringen (Uwv)
   
   (Lieta C-257/18)2018/C 276/19Tiesvedības valoda – holandiešu
      Iesniedzējtiesa
   
   
      Centrale Raad van Beroep
   
   
      Pamatlietas puses
   
   
      Prasītājs: M. Güler
   
   
      Atbildētāja: Raad van bestuur van het Uitvoeringsinstituut werknemersverzekeringen (Uwv)
   
   
      Prejudiciālie jautājumi
   
   
            1)
         
         
            Vai Turcijas valstspiederīgais, kurš ir likumīgi nodarbināts dalībvalsts darba tirgū, kurš ir ieguvis šīs dalībvalsts valstspiederību, neatsakoties no savas Turcijas valstspiederības, un pēc tam brīvprātīgi ir atteicies no uzņēmējas dalībvalsts valstspiederības un tāpēc no Savienības pilsonības, var atsaukties uz Lēmuma Nr. 3/80 (
                  1
               ) 6. pantu, lai izvairītos no TW (
                  2
               ) paredzētās dzīvesvietas prasības?
         
      
            2)
         
         
            Ja tas tā ir, kurā brīdī šim Turcijas valstspiederīgajam ir jāatbilst priekšnoteikumam, ka viņš nav Savienības pilsonis, lai atsauktos uz tiesībām, kas izriet no Lēmuma Nr. 3/80 6. panta: jau izbraukšanas no uzņēmējas dalībvalsts brīdī vai tikai vēlāk, kad eksportējamais pabalsts būtu jāizmaksā ārvalstī?
         
      
            3)
         
         
            Vai Lēmuma Nr. 3/80 6. panta 1. punkts ir jāinterpretē tādējādi, ka Turcijas valstspiederīgajam, kuram viņa remigrācijas uz Turciju brīdī vēl bija dalībvalsts valstspiederība, bet viņš no tās vēlāk brīvprātīgi atteicās, sākot no šī vēlākā brīža nedrīkst atteikt tiesības uz īpašu no iemaksām neatkarīgo naudas pabalstu, ar kuru ir jānodrošina minimālie ienākumi, pamatojoties uz attiecīgās dalībvalsts iztikas minimumu, tikai tāpēc, ka viņš dzīvo Turcijā, arī ja viņa izbraukšanas no attiecīgās dalībvalsts brīdī viņš nevarēja izvirzīt tiesības uz šo īpašo naudas pabalstu, jo toreiz tā piešķiršanas priekšnoteikumi nebija izpildīti?
         
      (
         1
      )	Asociācijas padomes 1980. gada 19. septembra Lēmums Nr. 3/80 par Eiropas Kopienu dalībvalstu sociālā nodrošinājuma sistēmu piemērošanu darba ņēmējiem no Turcijas un viņu ģimenes locekļiem (OV 1983, C 110, 60. lpp.).
   (
         2
      )	Wet van 6 november 1986, houdende verlening van toeslagen tot het relevante sociaal minimum aan uitkeringsgerechtigden op grond van de Werkloosheidswet, de Ziektewet, de Algemene Arbeidsongeschiktheidswet, de Wet op de arbeidsongeschiktheidsverzekering en de Wet arbeidsongeschiktheidsvoorziening militairen (toeslagenwet) [1986. gada 6. novembra Likums par tiesīgajām personām izmaksājamām piemaksām līdz attiecīgajam iztikas minimumam atbilstoši Likumam par bezdarba pabalstiem, Likumam par slimības pabalstiem, Vispārējam likumam par darba nespēju, Likumu par apdrošināšanu darba nespējas gadījumos un Likumam par militārpersonu darba nespēju (Likums par papildu pabalstiem)].